Diari Oficial de la Generalitat Valenciana


Sumari del DOGV 7849, del 11-08-2016 (2016/5882)

Informació pública de l'estudi informatiu de la línia ferroviària València-Alacant (Tren de la Costa).
------------------------------------------------------------------------------------------------------

### Dades del document

Número de DOGV
:   7849

Data del DOGV
:   11-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5882


Organisme emissor
:   Ministeri de Foment

Tipus de document
:   Anunci

Informació pública de l'estudi informatiu de la línia ferroviària València-Alacant (Tren de la Costa). [2016/5882]  
Amb data 27 de juny de 2016, la Secretaria General d'Infraestructures ha resolt aprovar provisionalment l'estudi informatiu de la línia ferroviària València-Alacant (Tren de la Costa), i iniciar el corresponent procés d'informació pública i audiència.  
En virtut de l'aprovació provisional de l'estudi i d'acord amb el que disposa l'article 5.5 de la vigent Llei 38/2015, del Sector Ferroviari, se sotmet a informació pública el dit estudi per un període de 30 dies hàbils, comptats a partir de l'endemà de la publicació d'aquest anunci en el Boletín Oficial del Estado, per a ser examinat per les persones que ho desitgen, els que podran formular observacions sobre la concepció global del traçat, en la mesura que afecte l'interés general, i sobre l'impacte ambiental.  
Amb aquest objecte s'ha posat a disposició del públic, en dies i hores hàbils d'oficina, la documentació de referència, en la Subdelegació del Govern a València (c/ Joaquín Ballester, 39, València), en la Subdelegació del Govern a Alacant (plaça Muntanyeta, 6, Alacant), i en la Subdirecció General de Planificació Ferroviària del Ministeri de Foment (plaça de Los Sagrados Corazones, 7, Madrid). També s'exposaran separates-extracte d'eixa documentació als ajuntaments afectats pel traçat (Agost, l'Alfàs del Pi, Alacant, Alqueria de la Comtessa, Altea, Beniarbeig, Bellreguard, Benidorm, Benissa, Calp, el Campello, Cullera, Daimús, Dénia, Finestrat, Gandia, Gata de Gorgos, Monforte del Cid, Mutxamel, la Nucia, Oliva, Ondara, Palmera, Pedreguer, Piles, Sant Vicent de Raspeig, Senija, Tavernes de la Valldigna, El Vergel, la Vila Joiosa, Xeraco i Xeresa.  
A més, la documentació en format digital podrà ser consultada a través d'internet, en l'adreça:  
http://www.fomento.gob.es/MFOM/LANG\_CASTELLANO/DIRECCIONES\_GENERALES/FERROCARRILES/  
Així mateix, d'acord amb l'article 7.2 de la mateixa llei, en les zones afectades per aquesta informació pública les administracions competents en matèria urbanística hauran de suspendre l'aprovació de noves classificacions i qualificacions de sòl, els efectes de les ja aprovades, i l'atorgament de noves autoritzacions i llicències urbanístiques. Aquesta suspensió tindrà un termini màxim d'un any a partir de la data de publicació de l'anunci d'informació pública.  
La informació pública ho és també als efectes mediambientals, ja que la present actuació es troba sotmesa al procediment d'avaluació d'impacte ambiental ordinari regulat per la Llei 21/2013, d'Avaluació Ambiental. Amb caràcter previ a la seua aprovació definitiva, es requereix la formulació de la declaració d'impacte ambiental pel Ministeri d'Agricultura, Alimentació i Medi Ambient.  
  
Les al·legacions que es formulen aniran adreçades a la Subdirecció General de Planificació Ferroviària, plaça de los Sagrados Corazones, 7, 28979 Madrid, indicant com a referència «Informació pública. Estudi Tren de la Costa».  
  
Madrid, 30 de juny de 2016.- El subdirector general de planificació ferroviària: Jorge Ballesteros Sánchez.